**Приложение № 5 към чл. 4, ал. 1** от Наредбата за условията и реда за извършване на оценка на въздействието върху околната среда

**ДО**

**ЛЮБОМИР ИВАНОВ**

**ДИРЕКТОР НА РИОСВ - МОНТАНА**

**ГР. МОНТАНА, 3400**

**ул. ”ЮЛИУС ИРАСЕК” №4, ПК 55, ет. 3**

**УВЕДОМЛЕНИЕ**

**за инвестиционно предложение**

**от**

**ЕЛЕКТРОЕНЕРГИЕН СИСТЕМЕН ОПЕРАТОР ЕАД**, ЕИК 175201304

Пълен пощенски адрес: гр. София 1618, бул. „Цар Борис III” № 201

Телефон, факс и ел. поща (е-mail): тел: 02/9696802, факс: (02) 9626189, е-mail: [eso@eso.bg](mailto:eso@eso.bg)

Изпълнителен директор на фирмата възложител: инж. Ангелин Цачев.

Лице за контакт: Орлеана Боровинова - тел. 0888/124-434, e-mail: Orleana.borovinova@eso.bg експерт подготовка обекти, Управление ИКПО, Дирекция Инвестиции.

**УВАЖАЕМИ Г-Н ИВАНОВ,**

Уведомяваме Ви, че **ЕЛЕКТРОЕНЕРГИЕН СИСТЕМЕН ОПЕРАТОР ЕАД** има следното инвестиционно предложение:

**„Реконструкция на ВЛ 110 kV „Димово“**

1. **Резюме на предложението.**

Настоящото инвестиционно предложение разглежда реконструкцията на ВЛ 110kV „Димово“, връзка между п/ст „Орешец“ и тягова п/ст „Димово“. Реконструкцията се извършва чрез подмяна на съществуващите стълбове с нови, стомано-решетъчни, болтова конструкция, с антикорозионна защита „горещо поцинковане”. Стълбовете са за две тройки проводници марка АСО-400 и едно м.з. въже тип OPGW с вградени оптични влакна. Предвижда се да се изтегли само едната тройка проводници по дължината на линията – дясната по посока нарастване на номерата на стълбовете. От стълб №66 трасето на линията е общо с това на ВЛ 110kV „Макреш“.

Реализацията на проекта се извършва във връзка с изпълнение на дългосрочна програма за развитие на ЕЕС на страната и осигуряване на надеждна работа на електропреносните съоръжения.

ВЛ 110kV „Димово“ е въведена в експлоатация през 1975г. като връзка между п/ст „Орешец“ и п/ст „Грамада“. В последствие е изградено отклонение от нея до тягова п/ст „Димово“, като са се образували две линии – от п/ст „Орешец“ до п/ст „Димово“ и от п/ст „Димово“ до п/ст „Грамада“.

Предмет на настоящото уведомление е участъка от п/ст „Орешец“ до тягова п/ст „Димово“. ВЛ е с тръигълно разположение на проводниците тип АС-185 и мълниезащитно въже е тип С-50. Oт стълб №66 (съществуващ) до тягова п/ст „Димово” е на обща стълбовна линия с ВЛ 110kV „Макреш”, като стълбовете в този участък на стълбове за две тройки проводници. Проводниците са АС-185, а м.з. въжето С-50. Дължината на линията, по надлъжен профил, е **10.892km.** Изолацията на ВЛ е изпълнена с единични носителни и опъвателни вериги, окомплектовани със стъклени изолаторни елементи тип ПС-120. Носителните вериги са окомплектовани с по 7 изолаторни елемента, а опъвателните с по 8.

Сервитута на ВЛ 110 kV „Димово“ е съществуващ, съгласно §26 от Преходни и заключителни разпоредби от закона за енергетиката, а размерите са му определени съгласно Наредба №16 за сервитутите на енергийните обекти.

Работният проект е разработен в съответствие с Наредба №3 за устройството на електрическите уредби и електропроводните линии (НУЕУЕЛ) и всички нормативни документи, свързани с енергийното строителство.

1. **Описание на основните процеси.**

ВЛ 110kV „Димово“ е проектирана по съществуващото трасе и в рамките на сервитута на съществуващата ВЛ. Стълбовете преимуществено са ситуирани на местата на съществуващите, с изключение на няколко стълба, които са изместени оптимално, по оста на трасето. Причините за изместването им са свързани с необходимостта да бъдат спазени нормативните изисквания за осигуряване на нормирани габаритни разстояния по Наредба №3 (НУЕУЕЛ), минималните изисквания за осигуряване на здраве и безопасност за съгласно НАРЕДБА № РД-07-5/15.11.2016г. и други действащи нормативни документи.

Частичната оптимизация при разпределението на стълбовете, която е отразена на надлъжния профил в част „Електрическа и геология“, повишава надеждността и безаварийната експлоатация на съоръжението, както и сигурността на електрозахранването в региона. Проектното решение е в съответствие с измененията в Закона за енергетиката (ЗЕ), редакция бр. 83 от 9.10.2018 г. и неговите разпоредби във връзка с чл. 182, ал.2 от ЗУТ.

Проекта предвижда реконструкция на линията чрез подмяна на стълбове и монтаж на нови фазови проводници и м.з. въже с оптични влакна. С настоящия проект не се предвижда изменения на трасето на линия, нито на изводните полета в двете насрещни подстанции.

Оразмеряването на въздушната линия е извършено по метода на фиктивните напрежения. Съгласно техническото задание, типа на фазовите проводници ще бъде стоманено-алуминиев, облекчена конструкция тип АСО-400. С оглед на факта, че линията е за две тройки, то същата на практика ще бъде конфигурирана за 2х3хАСО-400. Проводниците да бъдат произведени съгласно стандарт БДС 1133-89. Климатичното райониране е съгласно актуализирано метеороложко проучване, приложено към разработката. Предвижда се да се монтира само едната тройка – дясната по дължината на електропровода.

Съгласно изискванията на чл. 570 от НУЕУЕЛ, ал. 1, при един проводник на фаза и за проводници от алуминий, алуминиеви сплави, стоманоалуминий и стоманеноалуминиеви сплави със сечение 300mm2 и по-голямо и междустълбия с дължина над 120m и при механични напрежения в проводниците по-голямо от 40MPa при средногодишна температура, се прилага защита от вибрации, независимо от начина им на окачване. Във връзка с тези изисквания не се предвижда виброзащита на фазовите проводници на линията.

Съгласно техническото задание, защита на въздушната линия от пренапрежения с атмосферен произход, следва да се изпълни с мълниезащитно въже тип OPGW. Във връзка с това е извършено термично оразмеряване на мълниезащитното въже. Резултатите от него са дадени в приложение към настоящият проект, като се предвижда да се монтира един тип м.з. въже – тип A20SA 66. С оглед на факта, че от стълб №66 (нов) до п/ст Димово връзката е към п/ст която не е собственост на ЕСО ЕАД, не се предвижда да се изгражда оптична свързаност до п/ст Димово. На стълб №66 ще се монтира съединителна кутия, която ще се присъедини към ВЛ 110kV “Димово“, като по този начин ще се изпълни връзката към п/ст Грамада.

Броя на оптичните влакна в новото м.з. въже тип OPGW ще е 48бр, като всичките са Non Zero Dispersion Shifted Fibre и ще отговарят на препоръките на International telecommunication Union (ITU), описани в техен документ №G.655 (Characteristics of a non-zero dispersion-shifted single-mode optical fibre and cable).

Вложените стълбове са стоманорешетъчни, болтова конструкция, горещо поцинковани за две тройки проводници АСО-400 и едно м.з. въже С-70. Стълбовете са разработени съгласно раздел IX, глава XVI от Наредба №3 за НУЕУЕЛ. Стълбовете отговаря на изискванията за качване под напрежение, описано в чл. 555 от НУЕУЕЛ. Приложени са изискванията на Наредба №РД-02-20-19/29.12.2011г. за проектиране на строителните конструкции чрез прилагане на Еврокодове. Стълбовете са болтова конструкция, с равнораменни профили, които ще бъдат горещо поцинковани съгласно БДС EN ISO 1461. С цел защита на елементите от стълба на височина до 3m се предвижда да се използват специални болтове тип „антивандал“.

На база геоложките показатели, заземителната инсталация на новата линия се предвижда да се изпълни само един тип заземители - с вертикални заземители, представляваща система от хоризонтални, горещо поцинковани стоманени шини 40х4mm и присъединени към тях вертикални заземители от горещо поцинковани стоманени колове от профилна стомана (L60/60/6mm) с дължина 1.50m.

Особености при изпълнение на обекта са:

-На стълб №66 да се монтират допълнителни носителни вериги укрепващи мостовете на ВЛ 110kV Макреш, тъй като тройката е монтирана от противоположната страна на отклонението

-Опитната свързаност между п/ст Орешец и п/ст Грамада се извършва по ВЛ 110kV Димово и след това по ВЛ 110kV Макреш. Участъка до п/ст Димово не е снабден с оптична свързаност.

**Взривни работи не се предвиждат.**

За целите на реконструкцията ще се използват съществуващите пътища от общинската и републиканската пътна инфраструктура. Няма да се изгражда нова инфраструктура. Предвидено е всички площи, използвани за временно ползване по време на строителството на ВЛ, да се освободят и възстановяват до завършването на обекта.

**3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:**

Инвестиционното предложение няма връзка с други съществуващи и/или одобрени с устройствен или друг план дейности в обхвата на въздействие.

Основният разрешителен режим, имащ отношение към реализацията на инвестиционното предложение, е свързан с получаването на разрешение за строеж, съгласно действащата в страната нормативна база, а именно Закона за устройство на територията и подзаконовите нормативни актове към него.

**4. Местоположение**

Предвидената реконструкция ще се извърши в границите на съществуващия сервитут на електропровода.

Трасето на ВЛ 110 kV „Димово“ от п/ст „Орешец“ до тягова п/ст „Димово“ е с дължина от 10,892 km. преминава през равнинен терен и засяга следните населени места, общини и области:

* с. Гара Орешец, с. Медовница, с. Скомля, с. Дълго поле и с. Бела, община Димово, област Видин.

ВЛ 110kV „Димово“ е проектирана по съществуващото трасе и в рамките на сервитута на съществуващата ВЛ. Стълбовете преимуществено са ситуирани на местата на съществуващите, с изключение на няколко стълба, които са изместени оптимално, по оста на трасето. Причините за изместването им са свързани с необходимостта да бъдат спазени нормативните изисквания за осигуряване на нормирани габаритни разстояния по Наредба №3 (НУЕУЕЛ), минималните изисквания за осигуряване на здраве и безопасност за съгласно НАРЕДБА № РД-07-5/15.11.2016г. и други действащи нормативни документи. Инвестиционното предложение не засяга защитени зони по смисъла на Закона за биологичното разнообразие и защитени територии по смисъла на Закона за защитените територии.

**5. Природни ресурси, предвидени за използване по време на строителството и експлоатацията:**

Няма.

**6. Очаквани общи емисии на вредни вещества във въздуха по замърсители:**

Няма.

**7. Отпадъци, които се очаква да се генерират и предвиждания за тяхното третиране:**

По смисъла на чл.16, ал.3 и Приложение №11 от НУСО и ВРСМ/2012г. строителната площадка се класифицира като такава **без потенциални замърсявания**.

По смисъла на чл.3, т.1 и 2, и Приложение №1 от НУСО и ВРСМ/2012г. образуваните в процеса на СМР строителни отпадъци **(СО)** се класифицират като **неопасни**.

При дейностите по оползотворяване или предаване на СО, генерирани на строителните площадки, няма да са необходими допълнителни лабораторни изпитания по смисъла на чл.16, ал.3 от НУСО и ВРСМ/2012г. и чл.43, ал.1 от ЗУО/2012г.

**8. Отпадъчни води:**

Няма.

**9. Опасни химични вещества, които се очаква да бъдат налични на площадката на предприятието/съоръжението:**

Няма

**Моля да ни информирате за необходимите действия, които трябва да предприемем, по реда на глава шеста от ЗООС.**

**Прилагам:**

1. Работен проект на електронен носител - 1 бр.

2. Желая писмото за определяне на необходимите действия да бъде получено чрез лицензиран пощенски оператор.

Дата:……………….. Уведомител:………………………

**АНГЕЛИН ЦАЧЕВ**

**ИЗПЪЛНИТЕЛЕН ДИРЕКТОР**